**Nume proiect:** Playground Cluj App

**Descriere:** Răspunzând țintelor Strategiei Naționale pentru Dezvoltarea Durabilă a României 2030 (Obiectivul 6. Asigurarea disponibilității și gestionării durabile a apei și sanitație pentru toți)[[1]](#footnote-1), racordată la documentațiile internaționale (Strategia ONU 2030), dar și unei necesități locale, dacă ne raportăm la municipiul Cluj-Napoca[[2]](#footnote-2), asigurarea acessului populației la resursa de apă este vitală. Scopul acestui proiect constă în implementarea unor cișmele de apă potabilă pentru spațiile de joacă în aer liber din municipiul Cluj-Napoca. În acest sens, se are în vedere: a). crearea unei aplicații online, cu posibilitatea adăugării de informații voluntare din partea populației (spații de joacă, locații pentru amplasare cișmele), pe modelul generării conținutului de către voluntari[[3]](#footnote-3), a spațiilor de joacă în aer liber din municipiul Cluj-Napoca, b). selectarea a 10 locații de amplasare a cișmelelor cu apă potabilă (care să acopere cât mai multe cartiere din municipiul Cluj-Napoca); c). montarea a 10 camere de supraveghere video pentru asigurarea funcționării cișmelelor și evitarea apariției unor riscuri (furt, deteriorare etc.). Aplicația va fi actualizată pe o durată de 5 ani.

**Amplasament:** Cele 10 cișmele de apă potabilă vor fi amplasate în mai multe cartiere ale municipiului Cluj-Napoca pentru a deservi cât mai mulți locuitori, în spațiile de joacă în aer liber pentru copii ce nu dispun de o astfel de dotare.

**Argumente:** Având în vedere scenariile prognozate pentru următorii ani vizând o acutizare a fenomenului de secetă și în conformitate cu efectele insulelor de căldură urbană întâlnite în mediile rezidențiale urbane (implicit Cluj-Napoca)[[4]](#footnote-4), necesitatea identificării unor surse de apă suplimentară în spațiul public clujean care să deservească populația devine o necesitate. Adițional, pentru creșterea calității vieții locuitorilor (cu precădere părinți și copii, dar nu numai), implementarea acestor surse suplimentare de apă potabilă va genera un confort suplimentar. Posibilitatea implicării cetățenilor în identificarea spațiilor de joacă în aer liber, prin intermediul aplicației creată, și a amplasării acestor cișmele, se înscrie într-un model participativ de guvernanță urbană.

**Estimarea bugetului proiectului (în EUR):** 26.500 EUR

|  |  |  |  |  |
| --- | --- | --- | --- | --- |
| **Tip cheltuieli** | **Unitate de măsură** | **Cantitate** | **Cost unitar EUR (fără TVA)** | **Cost total EUR**  **(fără TVA)** |
| Cișmea de apă potabilă (proiectare, model, montare, contor, racord, manoperă) | buc | 10 | 1.500 | 15.000 |
| Licență software ArcGIS pentru 5 ani (abonamentul este pentru 5 utilizatori și conține credite de stocare și analiză a datelor în mediul online) | buc | 1 | 1.500 | 1.500 |
| Cameră de supraveghere video (montare produs + produs) | buc | 10 | 1.000 | 10.000 |
| **TOTAL** |  | | | **26.500** |

**Selectarea categoriei:** Spații verzi și locuri de joacă

**Localizare proiect:** În funcție de publicul deservit, vor fi selectate 10 locații din diferite cartiere ale municipiului Cluj-Napoca unde vor fi implementate cișmelele.

**Anexe:**

* Model orientativ cișmea dreptunghiulară
* Propunere proiect

**Referințe bibliografice:**

Croitoru Adina (2020), *Schimbările climatice și insulele de căldură urbană la nivelul Zonei Metropolitane Cluj-Napoca*, prezentare susținută în cadrul Primăriei Cluj-Napoca, https://files.primariaclujnapoca.ro/2020/07/15/Prezentare-schimbari-climatice.pdf

Feldman MJ, Imbeau L, Marchand P, Mazerolle MJ, Darveau M, Fenton NJ (2021), T*rends and gaps in the use of citizen science derived data as input for species distribution models: A quantitative revie*w. PLoS ONE 16(3): e0234587. https://doi.org/10.1371/journal.pone.0234587

Fruhling A., Bartelt-Hunt S.L., Kolok A. (2019), E*valuating Citizen Scientists’ User Experience and Engagement Using a Mobile Watershed Data Management App*. In: Stephanidis, C. (eds) HCI International 2019 – Late Breaking Papers. HCII 2019. Lecture Notes in Computer Science(), vol 11786. Springer, Cham. https://doi.org/10.1007/978-3-030-30033-3\_42.

Herbel Ioana (2020), *Insula de căldură urbană în municipiul Cluj-Napoca. Evaluare și modalități durabile de combatere*, Universitatea „Babeș-Bolyai" Cluj-Napoca, Facultatea de Geografie, Școala Doctorală de Geografie, teză de doctorat.

Guvernul României (2018), S*trategia Națională pentru Dezvoltarea durabilă a României 2030*, Edit. Paideia, https://www.edu.ro/sites/default/files/Strategia-nationala-pentru-dezvoltarea-durabila-a-Rom%C3%A2niei-2030.pdf.

Manouchehri M., Kiavarz Moghaddam M. (2017), *Volunteered Geographic Information (vgi) and Environmental Monitoring, a New Approach in Developing Countries*,ISPRS International Archives of the Photogrammetry, Remote Sensing and Spatial Information Sciences, volume XLII-4/W4,.401-405, doi: 10.5194/isprs-archives-XLII-4-W4-401-2017.

van den Homberg M, Crince A, Wilbrink J, Kersbergen D, Gumbi G, Tembo S, Lemmens R. (2020), *Combining UAV Imagery, Volunteered Geographic Information, and Field Survey Data to Improve Characterization of Rural Water Points in Malaw*i.ISPRS International Journal of Geo-Information9(10):592. https://doi.org/10.3390/ijgi9100592.

1. Guvernul României (2018). [↑](#footnote-ref-1)
2. O serie de articole de presă locale notifică necesitatea recondiționării/implementării unor fântâni arteziene și cișmele: <https://cluj24.ro/foto-ce-vor-clujenii-reconditionarea-fostelor-cismele-cu-apa-din-centrul-orasului-103878.html>, [Primaria plateste 1,6 milioane lei pentru intretinerea fantanilor arteziene si a cismelelor - ZiardeCluj.ro](https://ziardecluj.ro/primaria-plateste-16-milioane-lei-pentru-intretinerea-fantanilor-arteziene-si-a-cismelelor/). [↑](#footnote-ref-2)
3. Manouchehri et al. (2017), Fruhling et al. (2019), van den Homberg et al. (2020), Feldman et al. (2021). [↑](#footnote-ref-3)
4. Herbel I. (2020); Croitoru A. (2020). [↑](#footnote-ref-4)